KOMMISSIONENS FORORDNING (EF) Nr. 1564/98 af 20. juli 1998 om særlige interventionsforanstaltninger for byg i Spanien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 6, og

ud fra følgende betragtninger:

Produktionen af byg i Spanien overstiger dette lands behov;

mulighederne for at opsuge dette overskud på Fællesskabets marked er begrænsede;

situationen på det spanske marked kan lettes ved eksport til tredjelande af en del af overskuddet af byg; som følge af verdensmarkedets noteringer på byg er denne eksport imidlertid kun mulig ved hjælp af restitutioner;

den i artikel 13 i forordning (EØF) nr. 1766/92 omhandlede restitutionsordning vedrører eksport fra medlemsstaterne; denne ordning er derfor ikke blot uegnet til løsning af de bestående problemer, men kan yderligere fremme eksporten af byg fra medlemsstater, der befinder sig i en ganske anden markedssituation end den i Spanien gældende;

da der ikke findes egnede foranstaltninger, kan man forvente, at interventionsorganet i Spanien i henhold til artikel 4 i forordning (EØF) nr. 1766/92 overtager store mængder byg i løbet af markedsåret, hvis eneste afsætningsmulighed under alle omstændigheder er eksport til tredjelande; for at undgå nævnte intervention bør der træffes en særlig interventionsforanstaltning i medfør af artikel 6 i nævnte forordning med henblik på at lette situationen på det spanske marked; denne foranstaltning bør have form af direkte eksportstøtte for således at undgå de meget store udgifter for Fællesskabets budget i forbindelse med opkøb og oplagring af produkter, som senere under alle omstændigheder alligevel skal eksporteres; ydelse af en restitution, hvis størrelse bestemmes ved licitation, og som kun omfatter de mængder, der eksporteres fra Spanien, kan være en passende foranstaltning med henblik herpå;

det er kun formålet at yde restitutioner for byg af en kvalitet, der kan opkøbes til intervention, jf. Kommissionens forordning (EØF) nr. 689/92 (3), senest ændret ved forordning (EF) nr. 1424/98 (4); det kompetente organ skal sikre sig, at den eksporterede byg er af denne kvalitet;

artikel 13 i forordning (EØF) nr. 1766/92 samt gennemførelsesforordningerne hertil, navnlig Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt om de foranstaltninger, der skal træffes inden for kornsektoren i tilfælde af markedsforstyrrelser (5), senest ændret ved forordning (EF) nr. 2052/97 (6), finder anvendelse på denne forordning som følge af dennes art og målsætning;

i henhold til forordning (EF) nr. 1501/95 skal tilslagsmodtageren bl.a. indgive en ansøgning om eksportlicens; en sikkerhed på 12 ECU/ton, der skal stilles ved indgivelsen af buddet, kan sikre, at denne forpligtelse overholdes;

for at sikre, at det pågældende korn faktisk bliver udført fra den medlemsstat, for hvilken der er iværksat en særlig interventionsforanstaltning, er det nødvendigt at begrænse anvendelsen af eksportlicenserne til udførsel fra den medlemsstat, i hvilken der er ansøgt om licensen;

for at sikre lige behandling af alle de interesserede parter er det nødvendigt, at gyldighedsperioden for licenserne er den samme;

med henblik på en tilfredsstillende afvikling af licitationsproceduren vedrørende eksporten bør der fastsættes en minimumsmængde samt frist og form for fremsendelse af de til de kompetente organer indgivne bud;

Forvaltningskomitéen for Korn har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. Der gennemføres en særlig interventionsforanstaltning i form af ydelse af en eksportrestitution for eksport af 250 000 tons byg produceret i Spanien.

Artikel 13 i forordning (EØF) nr. 1766/92 samt gennemførelsesbestemmelserne hertil finder anvendelse på denne restitution.

2. Det pålægges det spanske interventionsorgan at iværksætte foranstaltningen i stk. 1.

Artikel 2

1. Størrelsen af den i artikel 1 omhandlede restitution fastsættes ved licitation.

2. Licitationen omfatter de i artikel 1, stk. 1, omhandlede mængder byg, som skal eksporteres til alle tredjelande.

3. Licitationen er åben indtil den 27. maj 1999. Så længe den varer, holdes der ugentlige licitationer, for hvilke fristerne for indgivelse af bud fastsættes i licitationsbekendtgørelsen.

Uanset artikel 4, stk. 4, i forordning (EF) nr. 1501/95 udløber fristen for indgivelse af bud til den første dellicitation den 23. juli 1998.

4. Buddene skal indsendes til det spanske interventionsorgan som anført i licitationsbekendtgørelsen.

5. Licitationen finder sted i overensstemmelse med denne forordning samt forordning (EØF) nr. 1501/95.

Artikel 3

Et bud er kun gyldigt, hvis det:

a) omfatter mindst 1 000 tons

b) ledsages af en skriftlig erklæring om, at det udelukkende omfatter byg, der er produceret i og skal udføres fra Spanien.

Overholdes forpligtelsen i litra b) ikke, inddrages den sikkerhed, der er omhandlet i artikel 10 i Kommissionens forordning (EF) nr. 1162/95 (7), bortset fra tilfælde af force majeure.

Artikel 4

I forbindelse med den i artikel 2 omhandlede licitation skal ansøgningen og eksportlicensen i rubrik 20 indeholde følgende angivelse:

»Reglamento (CE) n° 1564/98 certificado válido exclusivamente en España.«

Artikel 5

Den i artikel 5 i forordning (EF) nr. 1501/95 omhandlede sikkerhed er på 12 ECU/ton.

Artikel 6

1. Som undtagelse fra bestemmelserne i artikel 21, stk. 1, i Kommissionens forordning (EØF) nr. 3719/88 (8) anses de eksportlicenser, der er udstedt i overensstemmelse med artikel 8, stk. 1, i forordning (EF) nr. 1501/95, med henblik på fastlæggelsen af deres gyldighedsperiode som udstedt på dagen for indgivelse af buddet.

2. De eksportlicenser, der udstedes som led i denne licitation, er gyldige fra udstedelsesdagen som omhandlet i stk. 1 og til udgangen af den følgende fjerde måned.

3. Uanset artikel 11 i forordning (EØF) nr. 3719/88 er eksportlicenserne i forbindelse med denne licitation kun gyldige i Spanien.

Artikel 7

1. Kommissionen træffer efter fremgangsmåden i artikel 23 i forordning (EØF) nr. 1766/92 afgørelse om:

- enten at fastsætte en maksimumseksportrestitution under hensyntagen navnlig til de i artikel 1 i forordning (EF) nr. 1501/95 fastsatte kriterier

- eller at licitationen skal være uden virkning.

2. Når der er fastsat en maksimumseksportrestitution, antages det eller de licitationsbud, der er lig med eller lavere end maksimumseksportrestitutionen.

3. Den ved licitation fastsatte restitution ydes kun, hvis kvaliteten af den eksporterede byg mindst svarer til den kvalitet, der kræves ved intervention i Spanien, jf. artikel 2, stk. 2, i forordning (EØF) nr. 689/92.

Med henblik herpå foretager det kompetente organ ved et godkendt organ eller selskab en analyse af den lastede vare og holder en ekstra prøve af hvert parti, som udtages og forsegles i tilslagsmodtagerens eller hans repræsentants tilstedeværelse, til rådighed for Kommissionen.

Udgifterne til prøveudtagning og analyse påhviler tilslagsmodtageren.

4. Såfremt kvaliteten ikke er i overensstemmelse med den kvalitet, der er fastsat i stk. 3, nedsættes restitutionen med 15 ECU/ton.

Artikel 8

De indgivne bud skal ved det spanske interventionsorgans foranstaltninger være Kommissionen i hænde senest 1

>NUM>1

>DEN>2

time efter udløbet af fristen i licitationsbekendtgørelsen. Skemaet i bilag I anvendes, og ved opkald anvendes de numre, som er opført i bilag II.

Hvis der ikke indgives bud, underretter det spanske interventionsorgan Kommissionen herom inden for den i stk. 1 nævnte frist.

De for indgivelse af bud fastsatte frister svarer til belgisk tid.

Artikel 9

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. juli 1998.

På Kommissionens vegne

Franz FISCHLER

Medlem af Kommissionen

(1) EFT L 181 af 1. 7. 1992, s. 21.

(2) EFT L 126 af 24. 5. 1996, s. 37.

(3) EFT L 74 af 20. 3. 1992, s. 18.

(4) EFT L 190 af 4. 7. 1998, s. 14.

(5) EFT L 147 af 30. 6. 1995, s. 7.

(6) EFT L 287 af 21. 10. 1997, s. 14.

(7) EFT L 117 af 24. 5. 1995, s. 2.

(8) EFT L 331 af 2. 12. 1988, s. 1.

BILAG I

Ugentlig licitation over eksportrestitutionen for spansk byg til alle tredjelande

(Forordning (EF) nr. 1564/98)

>START GRAFIK>

Sidste frist for indgivelse af bud (dato/klokkeslæt)

>SLUT GRAFIK>

BILAG II

De eneste gyldige numre, som skal benyttes ved opkald til Bruxelles (DG VI-C-1) er:

>TABELPOSITION>